Mestská časť Bratislava – Nové Mesto

Materiál na rokovanie
Miestneho zastupiteľstva
dňa 16.6.2011

Návrh 
na schválenie prípadu osobitného zreteľa týkajúceho sa nájmu časti pozemku v k. ú Nové Mesto parc. č. 12706
pre R&A, spol. s r.o. so sídlom v Bratislave

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
							       3. Žiadosť zo dňa 20.4.2011
							       4. Výpis z OR SR
                                                                                          5. Snímka z katastrálnej mapy 
                                                                                          6. Orientačná snímka 
							        7. Stanoviská komisií

Spracovateľ:						       Stanovisko právnej skupiny:
Mgr. Iveta Strapcová	- nie je potrebné
vedúca	 
oddelenia podnikateľského,
právneho a správy majetku				  

Na rokovanie prizvať:
-	spracovateľa
-	hlavného architekta  mestskej časti 
      Ing. arch. Jaroslava Kocku

Jún 2011
Návrh uznesenia

Miestne zastupiteľstvo

s c h v a ľ u j e

nájom časti z pozemku parc. č. 12706 - ostatná plocha o výmere 268 m2 v k. ú. Nové Mesto v rozlohe 6,25 m2 na zriadenie letného sedenia pri zmrzlinovom stánku na Riazanskej ulici ako prípad hodný osobitného zreteľa podľa § 9a ods. 9 písm. c) Zákona SNR                     č. 168/1991 Zb. o majetku obcí v znení neskorších predpisov, za nájomné                             10,-€/m2/mesiac pre spoločnosť R&A, spol. s r.o. so sídlom Kamenárska 8,                          821 04 Bratislava, IČO: 36 724 360, na obdobie od 1.7.2011 do 15.10.2011.

a./ s pripomienkami
b./ bez pripomienok

DÔVODOVÁ  SPRÁVA

So spoločnosťou  R&A, spol. s r.o. so sídlom Kamenárska 8 v Bratislave uzatvorila mestská časť Bratislava - Nové Mesto nájomnú zmluva č. 81/2007 na prenájom 10 m2                z pozemku parc. č. 12706 - ostatná plocha o výmere 268 m2 v k. ú. Nové Mesto za účelom zriadenia stánku na predaj zmrzliny na Riazanskej ulici.
V roku 2010 bola so spoločnosťou uzatvorená nájomná zmluva č. 107/2010 na letnú terasu na dobu určitú od 1.5.2010 do 15.10.2010. Ročná úhrada za nájom bola v roku 2010 stanovená na 20,- €/m2/rok. Celková úhrada nájmu za uvedené obdobie predstavovala čiastku  62,50 €.
Spoločnosť listom zo dňa 20.4.2011 požiadala o zriadenie letnej terasy (vonkajšie sedenie) pri predajnom stánku zmrzliny o výmere 2,5 x 2,5 m, t.j. 6,25 m2. Terasu chce spoločnosť prevádzkovať v letnom období od 1.5.2011 do 15.10.2011.
Pre rok 2011 bol starostom mestskej časti Bratislava - Nové Mesto navrhnutý nájom vo výške 40,-  €/m2/rok.
Ide o dočasný prenájom ďalšej  časti pozemku parc. č. 12706, z ktorého má už žiadateľ prenajatých 10 m2, kde má zriadený stánok na predaj zmrzliny, jedná sa o dôvod nájmu hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov. 
Pretože ide o nájom, ktorý presiahne 10 dní v kalendárnom mesiaci (§ 9a ods. 9 písm. b) zákona č. 138/1991 Zb. o majetku obcí) je potrebné nájom schváliť v miestnom zastupiteľstve trojpätinovou väčšinou všetkých poslancov.	
Miestna rada návrh prerokovala dňa 24.5.2011 a odporúča schváliť prenájom za  10,-€/m2/mesiac.